google/wiki40b huggingface dataset:
Δολοφονία του Σάββα Μένοικου

Η δολοφονία του Σάββα Μένοικου έγινε στις 23 Μαΐου 1958 στο χωριό Λευκόνοικο στην Κύπρο, κατά την διάρκεια του αγώνα της ΕΟΚΑ. Το θύμα ήταν ένας από τους δεκάδες αριστερούς που διαπομπεύτηκαν ή εκτελέστηκαν από μέλη της ΕΟΚΑ το 1958 με την κατηγορία της προδοσίας.

Ο Μένοικος

Ο Μένοικος ήταν πατέρας έξι παιδιών και εργάτης που δραστηριοποιείτο ενεργά ως συνδικαλιστής της Αριστεράς. Παράλληλα, μιλούσε δημόσια κατά της τακτικής της ΕΟΚΑ, γεγονός που είχε ως συνέπεια τη στοχοποίησή του.

Οι συνθήκες του θανάτου

Τον Μάιο του 1958, ομάδας μασκοφόρων μελών της ΕΟΚΑ, ακολουθώντας τις εντολές του τοπικού τομεάρχη Παπαφώτη, αιχμαλώτισε τον Μενοίκο το βράδυ, κατά την επιστροφή από την εργασία του, στο χωριό του και με αυτοκίνητο τον οδήγησαν στην πλατεία του Λευκόνοικου, όπου παρουσία πλήθους κόσμου κατηγορήθηκε ως σεσημασμένος προδότης. Δόθηκε εντολή στον κόσμο να τον φτύνει και να τον αποκαλεί «προδότη». Κατόπιν, τον έδεσαν σε ένα δέντρο στο προαύλιο της εκκλησίας του και - σύμφωνα με κάποιες απόψεις - τον λιθοβόλησαν.
Σχετικά με τις συνθήκες θανάτου του Μένοικου υπάρχουν διάφορες εκδοχές: συγκεκριμένα, ο θάνατός του φαίνεται να επήλθε από τον λιθοβολισμό ή από καρδιακή προσβολή κατά τη διάρκεια των βασανιστηρίων, εκδοχή που σύμφωνα με την άποψη των βετεράνων της ΕΟΚΑ είχε υιοθετηθεί και από το Κυβερνητικό Ραδιοφωνικό Ίδρυμα. Οι σύνδεσμοι αγωνιστών της ΕΟΚΑ εντάσσουν το περιστατικό του θανάτου του Μένοικου στα πλαίσια της παραδειγματικής τιμωρίας ατόμων που θεωρούνταν πως ζημίωναν τον αγώνα της ΕΟΚΑ, η οποία περιλάμβανε - πέρα από εκτελέσεις - ξυλοδαρμούς, διαπομπεύσεις, κόψιμο μαλλιών (για τις γυναίκες), δέσιμο σε κεντρική τοποθεσία κλπ.
Σαλάτα σαμπίτς

Συστατικά

Τα συστατικά του τροφίμου περιλαμβάνουν μελιτζάνα, βραστά αυγά, ταχίνι, Ισραήλ σαλάτα, πατάτες, μαϊντανό και αμπά.

Συνταγή

Πρώτα ανακατεύουνται τα λαχανικά μαζί, στη συνέχεια προστίθονται τα αυγά στην σαλάτα και μετά από αυτό, προστίθεται αμπά και το ταχίνι. Το
ρους ή ζα'ατάρ μπορεί επίσης να προστεθούν στη σαλάτα μετά την ολοκλήρωση.
Πανελλήνιο πρωτάθλημα στίβου γυναικών 1976

Το 41ο Πανελλήνιο πρωτάθλημα στίβου γυναικών 1976 διεξήχθη από τις 3 ως τις 5 Σεπτεμβρίου 1976 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου ανδρών 1976. Συμμετείχαν αθλήτριες από σωματεία όλης της Ελλάδας και της Κύπρου. Πρωταθλητής σύλλογος αναδείχθηκε ο ΠΑΟΚ για πρώτη φορά στην ιστορία του. Από τη χρονιά αυτή στους αγώνες γυναικών προστέθηκαν τα 400μ εμπ.
2038 Μπιστρό

Φυσικά χαρακτηριστικά

Η μέση διάμετρος του Μπιστρό εκτιμάται σε 12,58 χιλιόμετρα. O φασματικός τύπος του είναι Sa (λιθώδης), ενώ το γεωμετρικό άλβεδό του είναι 0,134 ± 0,030. Ο Μπιστρό περιστρέφεται γύρω από τον εαυτό του πιθανώς μία φορά κάθε 7 ώρες και 53 λεπτά.
Βομβιστική επίθεση στο κινηματογράφο της Λευκωσίας

Η βομβιστική επίθεση στο κινηματογράφο της Λευκωσίας έλαβε χώρα στις 24 Μαΐου 1955. 
Η βόμβα είχε τοποθετηθεί από από την ΕΟΚΑ σε κινηματογράφο της Λευκωσίας όπου παιζόταν η ταινία Απαγορευμένο Φορτίο, στην Ημέρα της Αυτοκρατορίας, κατά τη διάρκεια εράνου για το Ταμείο της Βρετανικής Λεγεώνας και είχε στόχο το Βρετανό κυβερνήτη Ρόμπερτ Αρμιτάζ. Τελικά όμως εξερράγη λίγα λεπτά νωρίτερα από την έλευση του Βρετανού κυβερνήτη και λίγα μέτρα από τη θέση του ενώ είχε ήδη εκκενωθεί το μεγαλύτερο μέρος του κινηματογράφου.
Τιούστια

Ο Τιούστια (μόκσα: Тюштень, 18ος αιώνας) είναι ένας επικός χαρακτήρωας ήρωα των Μόκσα που βασίζεται σε μύθους των Μόκσα, οι οποίοι επιβίωσαν κυρίως μεταξύ των Μόκσα που ζουν στη δεξιά όχθη του Βόλγα και στη Σιβηρία. Χρησιμεύει ως σύμβολο του αγώνα του Μόκσα με τη Ρωσική επέκταση. Ο Τιούστια θεωρείται επίσης ο μεγάλος ηγέτης της συμμαχίας των Μόκσα, των Έρζυα και των Μεστσέρα. 
Στο έπος του Μαστοράβα, ο Τιούστια είναι ένας χωρικός που εκλέγεται από τους ανθρώπους για να είναι ο βασιλιάς και ο ηγέτης της συμμαχίας των Μόκσα, των Έρζυα και Μεστσέρα και ο πολέμαρχος του συμμαχικού στρατού. Κατά τη διάρκεια της διακυβέρνησής του, η χώρα των Μόκσα απλωνόταν από τη Βόλγα έως τον Δνείπερο και από την Όκα έως τη Μαύρη Θάλασσα.
Στη Μορδβινική μυθολογία, ο Τιούστια είναι Θεός της Σελήνης, γιος του θεού Κεραυνού και του θνητού κοριτσιού Λίτοβα. Η ηλικία του αλλάζει κάθε μήνα, ακολουθώντας τις φάσεις της Σελήνης.

Πιθανό ιστορικό πρωτότυπο

Μία από τις υποθέσεις σχετικά με το ιστορικό πρωτότυπο του Τιούστια είναι ότι ήταν ο γιος του Πουρές, που αναφέρεται στο Λαυρεντιανό χρονικό, αλλά ωστόσο είναι γνωστό ότι το πραγματικό όνομα του γιου του Πουρές ήταν το Ατενάς .
Η Γιατρίνα του 7ου σε Γυμνάσια

Πλοκή

Μια γοητευτική ειδικός στη σεξουαλική εγκληματολογία αποστέλλεται για να κάνει μια έρευνα στη ερωτική συμπεριφορά των στρατιωτών στον Ιταλικό Στρατό. Στο στρατόπεδο, όμως, η γοητευτική εγκληματολόγος ανακαλύπτει μια συνομωσία που σκοπό έχει να σαμποτάρει όλο το δίκτυο τηλεπικοινωνιών του στρατού και, ενώ στην αρχή υποπτεύεται έναν αστείο στρατιώτη, τελικά ανακαλύπτει τον πραγματικό εγκέφαλο, που είναι πέρα από κάθε υποψία…

Συντελεστές

Πρωταγωνιστούν: Έντβιτζε Φένεκ, Renzo Montagnani, Alvaro Vitali, Michele Gammino, Lucio Montanaro, Enzo Monteduro, Nino Terzo
Σενάριο: Nando Cicero, Annie Albert, Fiorenzo Fiorentini
Σκηνοθεσία: Nando Cicero
Μονοβακτάμες

Οι μονοβακτάμες (π.χ. η αζτρεονάμη και η τιγκεμονάμη) είναι φαρμακευτικές δραστικές ουσίες που χορηγούνται ως αντιβιοτικά.

Παραγωγή και δομή

Οι μονοβακτάμες είναι ημισυνθετικά αντιβιοτικά. Παράγονται από κατά Γκραμ αρνητικά βακτήρια και τροποποιούνται στη συνέχεια συνθετικά. Όπως πολλά άλλα αντιβιοτικά της ομάδας της β-λακτάμης περιέχουν έναν μονοκυκλικό δακτύλιο β-λακτάμης, χωρίς περαιτέρω (από κυκλοποίηση προερχόμενο) δακτύλιο.

Εφαρμογή

Οι μονοβακτάμες είναι σταθερές στην β-λακταμάση, δεν απορροφώνται όμως από το γαστρεντερικό σύστημα και ως εκ τούτου πρέπει να χορηγούνται παρεντερικά. Το πεδίο δράσης των περιλαμβάνει μόνον Γκραμ αρνητικά παθογόνα, ενώ είναι αδρανείς κατά αναεροβίων και Γκραμ θετικών παθογόνων. Η θεραπευτική χρήση περιορίζεται συνήθως σε άτομα με αλλεργία κατά πενικιλινών και κεφαλοσπορινών.
Γκρενόμπλ

Ιστορία και αθλητισμός

Η παλαιά πόλη Kουλάρο (Cularo) έγινε η Γρατιανόπολις το 381 και έδρα της επισκοπης Γρατιανόπολεως, με τον Ρωμαίο  αυτοκράτορα Γρατιανό (359-383).
Η Γκρενόμπλ έχει ιστορία περισσότερων από 2000 χρόνων και ήταν η δεύτερη πρωτεύουσα του Δελφινάτου (Dauphiné de Viennois) από τον 13ο αιώνα και ύστερα Bιέν (Vienne), έδρα της αρχιεπισκοπής.
Η πόλη φιλοξένησε τους χειμερινούς ολυμπιακούς αγώνες το 1968. Πολλά χιονοδρομικά κέντρα των Άλπεων βρίσκονται σε κοντινή απόσταση από την πόλη της Γκρενόμπλ. Στην πόλη εδρεύει η ομάδα ράγκμπι πρώτης κατηγορίας του γαλλικού πρωταθλήματος FC Grenoble, ενώ επίσης έχει έδρα και η ποδοσφαιρική ομάδα Γκρενόμπλ Φουτ 38 και η ομάδα χόκεϊ επί πάγου Brûleurs de Loups.

Γεωγραφία

Το κέντρο της πόλης είναι χτισμένο σε υψόμετρο 213 μέτρων πάνω από την επιφάνεια της θάλασσας. Μερικά χιλιόμετρα έξω από την πόλη ορθώνονται οι κορυφές των Γαλλικών Άλπεων με ύψος άνω των 3.000 μέτρων. Για αυτό το λόγο, η Γκρενόμπλ είναι γνωστή στη Γαλλία ως η "Πρωτεύουσα των Άλπεων". Επίσης είναι η δεύτερη μεγαλύτερη ορεινή πόλη των Άλπεων, μετά το Ίνσμπρουκ. Στη Γκρενομπλ συναντώνται οι ποταμοί Drac και Isère,  δημιουργώντας μια περιοχή που ονομάζεται "Υ της Γκρενομπλ (Y grenoblois)" λόγω της εικόνας που δημιουργεί στη κοιλάδα η ένωσή τους, σαν το γραμμα Υ. Βρίσκεται περίπου 150 χιλιόμετρα νότια της Γενεύης, 100 χιλιόμετρα ανατολικά της Λυών και 150 χιλιόμετρα δυτικά του Τορίνο.

Μεταφορές

Η Γκρενόμπλ διαθέτει μεταξύ άλλων εκτεταμένο δίκτυο τραμ συνολικά 5 γραμμών που εξυπηρετεί τις συγκοινωνίες εντός της πόλης και με τα προάστια. Επίσης η πόλη διαθέτει σύνδεση με το σιδηροδρομικό δίκτυο υψηλών ταχυτήτων TGV με απευθείας σύνδεση με την πόλη της Λυών και με το Παρίσι. Στην πόλη υπάρχει και διεθνές αεροδρόμιο.
Κόμης του Μαρς

Ο τίτλος Κόμης του Μαρς έχει δημιουργηθεί πολλές φορές στην Σκωτία και την Αγγλία, προέρχεται από τα "μαρς"  ή "σύνορα" ανάμεσα στην Αγγλία με την Ουαλία και την Σκωτία που κατείχαν μεγάλες φεουδαρχικές οικογένειες σε διακριτές εκτάσεις. Ο τίτλος αργότερα δεν είχε πραγματική εξουσία και ήταν μονάχα τιμητικός για να συμβολίσει την δύναμη που είχαν παλιότερα οι κόμητες στα σύνορα. Η Σκωτσέζικη κομητεία εκπροσωπείται σήμερα από τον Τζέιμς Τσάρτερις, 13ο κόμη του Γουέμις και 9ο κόμη του Μαρς και η Αγγλική κομητεία είναι ένας τίτλος παρακλάδι των δουκών του Ρίτσμοντ και εκπροσωπείται από τον μεγαλύτερο γιο του δούκα Κάρολο Γκόρντον - Λέννοξ, κόμη του Μαρς και της Κινκάρα.

Σκωτσέζικα σύνορα

Οι κόμητες του Μαρς στα Σκωτσέζικα σύνορα κατάγονταν από τον Γκόσπατρικ, κόμη της Νορθουμβρίας αλλά αμέσως μετά στερήθηκαν τον τίτλο, κατέφυγαν στον Μάλκολμ Γ΄ της Σκωτίας που τους καλοδέχτηκε και τους έδωσε το Ντάνμπαρ και τα γειτονικά εδάφη. Οι απόγονοι του είχαν υπό τον έλεγχο τους τις Μαρς αλλά από τον Πάτρικ του Ντάνμπαρ, 8ο κόμη του Μαρς ο τίτλος ήταν εναλλακτικός του κόμητος του Ντάνμπαρ. Ο τελευταίος απόγονος του ήταν ο Τζώρτζ Ντάνμπαρ, 11ος κόμης του Μαρς και του Ντάνμπαρ, οι τίτλοι και τα εδάφη του κατασχέθηκαν από το στέμμα, ο ίδιος έφυγε για την Αγγλία και πέθανε σε αφάνεια. 
Μετά την πρώτη κατάσχεση ο Αλέξανδρος Στιούαρτ, δούκας του Άλμπανι ήταν ο δημιουργός της δεύτερης Σκωτσέζικης κομητείας του Μαρς αλλά όταν πέθανε ο γιος του Τζων Στιούαρτ, δούκας του Άλμπανι η κομητεία ξεκληρίστηκε και ο τίτλος κατασχέθηκε. Η τρίτη δημιουργία έγινε από τον Ροβέρτο Στιούαρτ, 1ος κόμης του Μαρ αλλά με τον θάνατο του η κομητεία ξεκληρίστηκε ξανά. Η πιο πρόσφατη δημιουργία της Σκωτσέζικης κομητείας του Μαρς έγινε από τον Γουίλιαμ Ντάγκλας τον μικρότερο γιο του 1ου δούκα του Κουίνσμπερρι (1697).

Ουαλικά σύνορα

Η κομητεία του Μαρς στα Ουαλικά σύνορα δημιουργήθηκε από τον Ρότζερ Μόρτιμερ, 1ο κόμη του Μαρς που ήταν Βαρόνος του Μόρτιμερ από την οικογένεια Μόρτιμερ.[1] Ο τελευταίος απόγονος του Εδμόνδος Μόρτιμερ, 5ος κόμης του Μαρς πέθανε άτεκνος και τον διαδέχτηκε ο Ριχάρδος της Υόρκης που ήταν γιος της αδελφής του Άννας Μόρτιμερ. Ο γιος του Ριχάρδου Εδουάρδος της Υόρκης ανέβηκε στον Αγγλικό θρόνο ως Εδουάρδος Δ΄ της Αγγλίας και ενσωμάτωσε το δουκάτο στο Αγγλικό στέμμα.
Η νέα δημιουργία έγινε από τον Εδουάρδο Δ΄ (1479) για λογαριασμό του διαδόχου Εδουάρδου, δούκα της Κορνουάλης αλλά όταν ανέβηκε στον θρόνο ως Εδουάρδος Ε΄ της Αγγλίας (1483) η κομητεία του Μαρς καταργήθηκε ξανά και ενσωματώθηκε στο στέμμα. Την ίδια χρονιά ο Εδουάρδος Ε΄ ανατράπηκε από τον θείο του Ριχάρδο του Γκλόστερ που ανέβηκε στον θρόνο ως Ριχάρδος Γ΄ της Αγγλίας, ο μικρός Εδουάρδος φυλακίστηκε στον Πύργο του Λονδίνου και η τύχη του από τότε είναι άγνωστη.
Η επόμενη δημιουργία έγινε για λογαριασμό του Έσμε Στιούαρτ, 3ου δούκα του Λέννοξ, οι διάδοχοι του είχαν την κομητεία μέχρι τον έκτο δούκα που τόσο η κομητεία όσο και το δουκάτο ξεκληρίστηκαν. Η τελευταία δημιουργία έγινε για λογαριασμό του Καρόλου Λέννοξ, 1ου δούκα του Ρίτσμοντ και του Λέννοξ, οι απόγονοι του είχαν τον τίτλο του κόμη του Μαρς.
Τοκάιντο (δρόμος)

Ο Τοκάιντο (東海道) ήταν ο πιο σημαντικός από τους 5 κύριους δρόμους της περιόδου Έντο, που συνδέει το Έντο (Σημερινό Τόκυο) και το Κυότο της Ιαπωνίας. Αντίθετα από τους εσωτερικούς δρόμους, και τον πολύ περισσότερο χρησιμοποιούμενο δρόμο Νακασέντο (Nakasendō), ο Τοκάιντο διέσχιζε την ανατολική ακτή του Χονσού. Το όνομά του στην ιαπωνική γλώσσα σημαίνει Ανατολικός παραθαλάσσιος δρόμος.
Το ταξίδι μέσω του Τοκάιντο ήταν ένα πολύ δημοφιλές θέμα για την τέχνη και την λογοτεχνία της εποχής. Ο διάσημος ουκίγιο-ε καλλιτέχνης Χιροσίτζε (Hiroshige) ζωγράφισε τον Τοκάιδο σε πολλά έργα του και ο ποιητής Μπασό (Matsuo Bashō) ταξίδεψε στο δρόμο και έγραψε πολλά ποιήματα εμπνευσμένος από το δρόμο. Πολλοί οδηγοί αξιοθέατων του Τοκάιντο τυπώθηκαν την εποχή εκείνη μιας και υπήρχε μια τάση για τουριστικά βιβλία και οδηγούς με εικόνες στην Ιαπωνία. Επίσης πολλά μυΘιστορήματα γράφηκαν εμπνευσμένα από τον δρόμο όπως το Hizakurige του Τζιπένσια Ικκου (Jippensha Ikku).
Σήμερα ο διάδρομος του Τοκάιντο είναι ο πιο πολυσύχναστος δρόμος της Ιαπωνίας που συνδέει την μητροπολιτική περιοχή του Τόκυο, τη Γιοκοχάμα, τη Ναγκόγια, το Κυότο και την Οζάκα.
Ο αυθεντικός Τοκάιντο δρόμος είχε 53 σταθμούς μεταξύ του Τόκυο και του Κυότο.
Εθνική Κατηγορία υδατοσφαίρισης ανδρών 1969

Το πρωτάθλημα Ελλάδας υδατοσφαίρισης ανδρών 1969, ολοκληρώθηκε στις 24 Σεπτεμβρίου 1969, με απόφαση του ΓΓΑ Ασλανίδη χωρίς να
διεξαχθεί τελικός αγώνας μπαράζ. Συμπρωταθλητές αναδείχθηκαν ο Ολυμπιακός και ο Εθνικός Πειραιώς. Έγινε 1 γύρος στο Ολυμπιακό κολυμβητήριο. Έγινε κλήρωση για το ποια ομάδα θα εκπροσωπήσει την Ελλάδα στο κύπελλο πρωταθλητριών με νικητή τον Ολυμπιακό .
Μπαγκλάν (περιοχή)

Η Μπαγκλάν ή Μπαγλάν, και παλαιότερα Καταγλάν, είναι μία από τις 34 διοικητικές περιφέρειες (νομούς) του Αφγανιστάν.
Βρίσκεται στο βορειοανατολικό τμήμα της Χώρας. Είναι ιστορική περιοχή τμήμα της οποίας είναι η αρχαία Βακτριανή. Η έκτασή της είναι περίπου τα 21.100 τ.χλμ, και ο πληθυσμός της, κατ΄ εκτίμηση, το 1980 αριθμούσε περί τους 500.000 κατοίκους ενώ το 2006 είχει ανέλθει περί τους 780.000 κατοίκους. Περιλαμβάνει 12 επαρχίες από τις οποίες τελευταία αποσπάστηκαν κάποια τμήματα και έφθασαν τις 15. Επικρατούσα γλώσσα στη περιοχή είναι η περσική φάρσι.
Πρωτεύουσα του νομού είναι η Πουλ-ι-Χομρί ή "Πολ-ε-Χουμρί", της ομώνυμης επαρχίας.

Επαρχίες

Οι 15 υπαγόμενες επαρχίες στο νομό Μπαγκλάν, κατ΄ αλφαβητική σειρά, είναι: η Ανταράμπ, η Γκουζαρκάι Νουρ, η Κιτζάν, η Κουάτζα Χιτζράν, η Κχοστ-Βα-Φερέγκ, η Μπαγκλανί Τζαντίντ (πρώην Μπαγκλάν), η Μπούρκα, η Ναχρίν, η Νταηάνα-ι-Γκουρί, η Ντι Σαλάχ, η Ντουσί, η Πουλ-ι-Χισάρ όπου και η ομώνυμη πρωτεύουσα του νομού, η Πουλ-ι-Χομρί, η Τάλα-Βα-Μπαρφάκ και η Φαράγκ-Βα-Γκαρού.
Πρωτάθλημα Πρωταθλητριών ΣΤΟΚ 2017-18

Σύστημα διεξαγωγής

Στο Πρωτάθλημα Πρωταθλητριών ΣΤΟΚ 2017-18 συμμετείχαν οι 11 πρωταθλήτριες ομάδες από τα πρωταθλήματα των αγροτικών (τοπικών) ομοσπονδιών μελών της ΣΤΟΚ.
Διεξήχθη σε 4 γύρους. Σε όλους τους γύρους έγινα μονοί αγώνες σε ουδέτερη έδρα. Προκρινόταν η ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλίας δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.
Τζόι Ντι Μάιο

Βιογραφία

Ο Ντι Μάιο ήταν παιδικός φίλος του τραγουδιστή Έρικ Άνταμς και έπαιξε μαζί του σε πολλά σχολικά συγκροτήματα, ενώ στα δεκαεπτά του χρόνια περιόδευσε με το μιούζικαλ Godspell. Στα τέλη της δεκαετίας του '70, συνέθεσε και ηχογράφησε το σινγκλ "Midnight Lady / Ship on a Stormy Sea" του Ντέιβ Φάινσταϊν, παίζοντας μπάσο και πλήκτρα από το 1978 ως το 1980.
Στην συνέχεια, εργάστηκε ως πυροτεχνουργός κατά την περιοδεία του άλμπουμ "Heaven and Hell" των Black Sabbath, όπου γνώρισε τον κιθαρίστα Ross the Boss των Shakin’ Street, οι οποίοι άνοιγαν τις εμφανίσεις των Sabbath. Μαζί του, σχημάτισε τους Manowar ένα χρόνο αργότερα, κυκλοφορώντας το άλμπουμ "Battle Hymns" το 1982.
Το 1983, εντάχθηκε στο συγκρότημα ο ντράμερ Σκοτ Κολούμπους και το συγκρότημα αναδείχθηκε σε ένα από τα πιο γνωστά σχήματα του είδους με δίσκους όπως το "Into Glory Ride", το "Hail to England", το "Sign of the Hammer" και το "Kings of Metal". Ο Ντι Μάιο και ο Άνταμς, αποτέλεσαν τα δύο σταθερά μέλη του συγκροτήματος από την ίδρυση του και έπειτα, με τον μπασίστα να είναι και ο βασικός συνθέτης και στιχουργός τους.
Το 2005, ίδρυσε την δισκογραφική εταιρεία Magic Circle Music, αναλαμβάνοντας την παραγωγή σε άλμπουμ καλλιτεχνών όπως οι Rhapsody of Fire, οι Dreamquest του Λούκα Τουρίλι, οι Burning Starr, κ.α..
Κόμητες και δούκες του Ανζού

Οι Κόμητες του Ανζού ήταν οι κυβερνήτες της κομητείας του Ανζού, ο τίτλος παραχωρήθηκε για πρώτη φορά τον 9ο αιώνα από τον Κάρολο τον Φαλακρό στον Ροβέρτο τον Ισχυρό. Ο Ινζέλζερ και ο γιος του ήταν υποκόμητες του Ανζέ, ο γιος του Ινζέλζερ Φούλκων ο Ερυθρός ήταν ο πρώτος που πήρε τον τίτλο του κόμη. Οι απόγονοι του Ινζέλζερ συνεχίστηκαν σε αρσενική γραμμή μέχρι μέχρι τον Γοδεφρείδο Μαρτέλο, κληροδότησε στην συνέχεια την κομητεία στον ανιψιό του Γοδεφρείδος Γ΄ γιο της αδελφής του Ερμενγάρδης του Ανζού και του Γοδεφρείδου του Γκατινέ. Οι απόγονοι τους κυβέρνησαν το Ανδεγαυικο βασίλειο του Ανζού μέχρι την εποχή που η κομητεία κατακτήθηκε από το Γαλλικό στέμμα. Ο τίτλος του κόμη του Ανζού μετετράπη στον τίτλο του δούκα του Ανζού (1360) τον οποίο κατείχαν μέλη της Γαλλικής εθνικής δυναστείας των Καπετιδών από τον Οίκο των Βαλουά και τον Οίκο των Βουρβόνων. 
Ακολουθώντας το παράδειγμα του Αγγλικού Οίκου της Υόρκης όταν κάποιος δούκας πέθαινε χωρίς γιους ο τίτλος μεταβιβαζόταν στο Γαλλικό στέμμα. Ο τίτλος πέρασε στον Φίλιππο, εγγονό του Λουδοβίκου του Μέγα ο οποίος έγινε βασιλιάς της Ισπανίας ως Φίλιππος Ε΄ της Ισπανίας, από τότε εμφανίστηκαν πολλοί διεκδικητές του τίτλου που είχαν σχέση με το Ισπανικό στέμμα.

Δούκες του Ανζού

Οι δούκες είχαν σημαντική συμβολή στην κοινωνική Αναγέννηση του 14ου αιώνα.
Ωράριο εργασίας

Ο όρος ωράριο εργασίας περιγράφει τη χρονική περίοδο που δουλεύει ένας εργαζόμενος, εντός ενός εικοσιτετραώρου, ύστερα από έγγραφη συμφωνία με τον εργοδότη. Το ωράριο εργασίας, που μπορεί να ορίζεται είτε ημερήσιο, είτε εβδομαδιαίο, καθορίζεται από τη σχετική εργατική νομοθεσία κάθε χώρας που περιλαμβάνεται στις επίσημες συμβάσεις εργασίας, όπου και ορίζονται επιμέρους θέματα αμοιβών υπερωριών, ημιαργιών και αργιών.
Σε πολλές των περιπτώσεων ως ωράριο εργασίας καθορίζεται και τμηματική εργασία ανά τετραωρία όπως συμβαίνει κυρίως σε στρατιωτικές, αστυνομικές, ναυτικές εργασίες κ.ά., όπου και χρησιμοποιείται ο όρος φυλακή (εργασίας), ή βάρδια, όπου σε ειδικές έκτακτες περιπτώσεις μπορεί ν΄ αναφέρεται και σε εξαωρίες.
3074 Ποπόφ

Φυσικά χαρακτηριστικά

Ο φασματικός τύπος του Ποπόφ είναι B (είδος ανθρακούχου).
Μερισμός (ρητορική)

Στη Ρητορική, μερισμός ονομάζεται το σχήμα λόγου κατά το οποίο μια συνολική πράξη ή ολότητα διαιρείται στα διάφορα μέρη της. Το σχήμα αυτό χρησιμοποιήθηκε πολύ από τους αρχαίους Έλληνες ρήτορες, όπως για παράδειγμα: «τα γ΄ εν αυτη τη πόλει νυν άμεινον έχει. Και τι αν ειπείν τις έχει; Τας επάλξεις ας κονιώμεν, και τας οδούς ας επισκευάζομεν, και κρήνας και λήρους;» (Δημοσθένους Ολυνθιακός Γ΄ 29).
Όμως ο τρόπος αυτός έκφρασης απαντάται και στον Όμηρο.
Τζων Χόλλαντ, 2ος δούκας του Έξετερ

Στρατιωτικές υπηρεσίες

Ο Τζων Χόλλαντ ήταν παιδί όταν εκτελέστηκε ο πατέρας του ως πρωταγωνιστής στην "Εξέγερση των Επιφανών" με στόχο την δολοφονία του Ερρίκου Δ΄ και την επαναφορά του Ριχάρδου Β΄ (1400). Ο Τζων είχε ωστόσο την ευκαιρία να συνοδεύσει τον Ερρίκο Ε΄ στην εκστρατεία του στην Γαλλία και διακρίθηκε στην μάχη του Αζινκούρ (1415). Την επόμενη χρονιά ο βασιλιάς του παρέδωσε την κομητεία του Χάντινγκτον που είχε αφαιρεθεί από τον πατέρα του αφού ο μεγαλύτερος αδελφός του είχε πεθάνει (1400) και έγινε μέλος του Τάγματος της Περικνημίδας.
Τα επόμενα πέντε χρόνια εξακολουθούσε να προσφέρει σημαντικές στρατιωτικές υπηρεσίες στα Αγγλικά στρατεύματα στην Γαλλία και έγινε Κοντόσταυλος στον Πύργο του Λονδίνου (1420). Στην μάχη του Μπωζέ (1421) συνελήφθη αιχμάλωτος από τους Γάλλους, παρέμεινε φυλακισμένος τέσσερα χρόνια μέχρι την απελευθέρωση του (1425).

Διορισμοί

Διορίστηκε στρατιωτικός διοικητής σε Αγγλία, Ιρλανδία και Ακουιτανία (1435), έγινε βασιλικός Υπολοχαγός στην Ακουιτανία και αργότερα κυβερνήτης της Ακουιτανίας. Ο Ιωάννης του Λάνκαστερ τον διόρισε κόμη του Ιβρύ στην Γαλλία ενώ δημιουργήθηκε ξανά το δουκάτο του πατέρα του στο Έξετερ (6 Ιανουαρίου 1443). Υπάρχει σαρκοφάγος του Τζων Χόλλαντ στο παρεκκλήσι του Σαιν Πέτερ στον Πύργο του Λονδίνου.
Ελληνικός βάτραχος

Περιγραφή

Πρόκειται για ένα μεσαίου μεγέθους βάτραχο, του οποίο το ολικό μέγεθος σπάνια ξεπερνά τα 9 cm.

Βιολογία

Προτιμά ορεινές, δασώδεις και σχετικά ψυχρές περιοχές με μόνιμα τρεχούμενο κρύο νερό, όπου βουτά και κρύβεται όταν νιώσει απειλή. Συναντάται σε υψόμετρα μεταξύ των 200 και 2000 m. Δραστηριοποιείται τόσο την ημέρα όσο και την νύχτα. Τα θηλυκά γεννούν συστάδες μερικών εκατοντάδων αυγών τα οποία πιθανόν φυλάσσονται από τα αρσενικά έως ότου αναπτυχθούν σε γυρίνους.
Σαμποτέρ (ταινία)

Υπόθεση

Ένας εργάτης σε εργοστάσιο πολεμικού υλικού, κατηγορείται για ένα σαμποτάζ που δεν έκανε. Δραπετεύει από την αστυνομία και με τη βοήθεια μιας κοπέλας η οποία αρχικά ήθελε να τον παραδώσει, διασχίζει τις Η.Π.Α. από την Καλιφόρνια μέχρι τη Νέα Υόρκη με σκοπό την αναζήτηση του πραγματικού ενόχου, ο οποίος τελικά σκοτώνεται αφού πέφτει από το άγαλμα της Ελευθερίας.

Παρατηρήσεις

Με την ταινία αυτή ο Χίτσκοκ ήθελε να καταγγείλει τις διάφορες φασιστικές ομάδες οι οποίες δρούσαν στις Η.Π.Α. και να καταδείξει πως ο ναζισμός ήταν επικίνδυνος.  Πολλά στοιχεία της ταινίας-τυπικά χιτσκοκικά- θα χρησιμοποιηθούν σε κατοπινές ταινίες του, όπως Στη σκιά των τεσσάρων γιγάντων, όπως αυτή που εκφράζεται η γοητεία του κενού, με την πτώση από το άγαλμα της Ελευθερίας.  Το καδράρισμα της τελευταίας σεκάνς με τη γωνία λήψεως, την απόσταση της κάμερας επιτείνουν την αγωνία: η γενική οπτική, πλονζέ και κόντρ πλονζέ και λοξά, του αγάλματος και η μικροσκοπική μεγέθυνση της ραφής του μανικιού του παλτού του σαμποτέρ που ξηλώνεται ενισχύουν την αίσθηση του σασπένς.  Στην ταινία υπάρχουν μερικά πλάνα που δείχνουν στο λιμάνι της Νέας Υόρκης το ναυάγιο ενός αμερικανικού πολεμικού πλοίου, του ‘’Νορμανδία’’. Εξαιτίας αυτών το Αμερικανικό πολεμικό ναυτικό μήνυσε την εταιρεία Γιουνιβέρσαλ, επειδή τα εξέλαβε ως υπαινιγμό για παραλείψεις του σχετικά με την ασφάλεια του πολεμικού πλοίου που βυθίστηκε.  Ο ίδιος ο σκηνοθέτης αργότερα εντόπισε μειονεκτήματα στην ταινία, στη συνέντευξή του στον Φρανσουά Τρυφώ: ο ηθοποιός Ρόμπερτ Κάμινγκς προερχόμενος από τον χώρο της ελαφράς κωμωδίας και επειδή το ύφος του ήταν διασκεδαστικό, δύσκολα θα αποτύπωνε την εμπερίστατη κατάσταση του ήρωα, η ηθοποιός Πρισίλα Λέιν δεν ήταν ‘’χιτσκοκική’’ καθώς ήταν πολύ ‘’οικεία’’ και ‘’κοινότυπη’’. Τέλος το σενάριο κατάφορτο από ιδέες δεν ήταν επαρκώς δεμένο.
Έντβαρντ Ρατζίνσκι

Καριέρα

Ο Ρατζίνσκι είναι συγγραφέας περισσότερων από σαράντα  βιβλίων για ιστορικά θέματα. Από τη δεκαετία του 1990, έχει γράψει τη σειρά Μυστήρια της Ιστορίας.
Μέθοδος Ισοδυναμίας με την Βεβαιότητα

Υπολογισμός

Οι πρόσθετες ταμειακές ροές ενός επενδυτικού προγράμματος απαλλάσσονται από τον κίνδυνο με το να πολλαπλασιαστούν με έναν συντελεστή ισοδυναμίας με την βεβαιότητα (αₜ), o οποίος μετατρέπει τις ταμειακές ροές με κίνδυνο σε ισοδύναμες ταμειακές ροές χωρίς κίνδυνο.
Τεχνικές λεπτομέρειες

Ο αₜ λαμβάνει τιμές μεταξύ του μηδενός (όταν υπάρχει πολύ μεγάλος κίνδυνος) και της μονάδας (όταν δεν υπάρχει κίνδυνος). Ο συντελεστής ισοδυναμίας με την βεβαιότητα αₜ (certainty equivalent coefficient) είναι ο λόγος του βέβαιου αποτελέσματος προς το αποτέλεσμα με κίνδυνο.
++++
Έχοντας λοιπόν προσαρμόσει τις ταμειακές ροές με κίνδυνο, πολλαπλασιάζοντας αυτές με αₜ, σε ταμειακές ροές χωρίς κίνδυνο εφαρμόζουμε μία από τις μεθόδους αξιολόγησης επενδυτικών προγραμμάτων
Εναλλακτικά

Εάν γνωρίζουμε το επιτόκιο με κίνδυνο (ρ) ο συντελεστής ισοδυναμίας με την βεβαιότητα αt υπολογίζεται ως εξής:
aₜ=
Βασίλης Παίων

Καριέρα

Ο Παίων εντάχθηκε στα τμήματα υποδομής του Άρη το 1925, όντας μέλος της τρίτης, "χρυσής" ομάδας των "κίτρινων". Για το πρωτάθλημα Θεσσαλονίκης του 1926-27, ο Άρης έχασε για πρώτη φορά τον τίτλο από τον Ηρακλή. Ο Παίων πέτυχε το μοναδικό του τέρμα με την φανέλα του Άρη στον αγώνα εναντίον του Άτλαντα, όπου οι "κίτρινοι" νίκησαν με 4-1. Τρεις εβδομάδες αργότερα, έπαιξε στον φιλικό αγώνα εναντίον της βουλγάρικης Σπορτ Κλουμπ, της οποίας ο Άρης επιβλήθηκε με 3-1.
Για το τοπικό πρωτάθλημα του 1928, ο Παίων αγωνίστηκε ως αναπληρωματικός στην πρώτη ομάδα του Άρη η οποία κατέκτησε τον τίτλο του πρωταθλητή Θεσσαλονίκης, πριν υπερνικήσει το εμπόδιο του Ατρόμητου και του Εθνικού για την τελική φάση του πρώτου πανελλήνιου πρωταθλήματος.
Η τελευταία χρονιά στην οποία έκανε την εμφάνιση του με την φανέλα του Άρη ήταν το 1928-29, όταν οι "κίτρινοι" κατέκτησαν το τοπικό πρωτάθλημα νικώντας σε αγώνα μπαράζ τον ΠΑΟΚ με 4-3. Την ίδια σεζόν, συμμετείχε σε έναν αγώνα του Άρη ο αδελφός του Βασίλη Παίων, Ευτύχιος, ο οποίος αποτελούσε μέλος των τμημάτων υποδομής του συλλόγου.